femibion a donna hair
Mozem brat Femibion 2 sucasne s Donna hair v 3. trimestri?
Dobrý deň,
ďakujeme za Vašu otázku.
Výživový doplnok Femibion 2 obsahuje kyselinu listovú, metafolin + luteín, vitamín B1, B2, B6, B12, niacín, kyselinu pantoténovú, biotín, vitamín C, D, E, minerály (jód, železo, horčík, selén, zinok) + DHA. Viaceré vitamíny a minerály obsiahnuté v prípravku Femibion 2 sú obsiahnuté aj v Donna Hair. Napríklad vitamíny skupiny B, kyselina listová, zinok a železo sú bežné v oboch doplnkoch. Z dôvodu možného prekročenia denných dávok Vám neodporúčam súčasné užívanie oboch výživových doplnkov.
Prajem pekný zvyšok dňa.
S pozdravom
Mgr. Emma Halás Haluščíková